Žuvinčių ežeras
55°5′42″ š. pl. 24°38′51″ r. ilg.﻿ / ﻿55.09500°š. pl. 24.64750°r. ilg.﻿ / 55.09500; 24.64750 Žuvinčių ežeras – ežeras Lietuvoje, Širvintų rajone, 4 km į šiaurės vakarus nuo Gelvonų. Ežero ilgis iš pietvakarių į šiaurės rytus – 0,56 km, plotis – iki 0,41 km. Altitudė 86,7 m. Vakarinis ir rytinis krantai aukšti, pietinis ir šiaurinis – žemi. Krantai apaugę medžiais ir krūmynais. Šiaurėje plyti ~ 20 ha dydžio Šarkaičių raistas ir per jį iš ežero išteka Žuvintės upelis (Šventosios intakas). Rytinėje pakrantėje stūkso Vėjos miškas, vakarinėje įsikūręs Žuvinčių kaimas.